ועדת הכספים, כנסת 17, פרוטוקול מספר 811, 2008-06-16 10:15

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: הנושא הראשון הוא צו עידוד השקעות הון (קביעת התחומים של אזורי פיתוח) (תיקון), התשס"ח-2008.

סטס מיסז'ניקוב: על הצו הזה דנו בהרחבה בשבוע שעבר.

סטס מיסז'ניקוב: בשבוע שעבר לא הצבעתי על הצו למרות שהיה כאן קונצנזוס מקיר לקיר להצביע כבר אז, וזאת על מנת לתת שבוע נוסף ושהות נוספת גם לחיפה, גם לקריות וגם לממשלה לשקול מחדש את הכנסתן של הקריות וחיפה לצו עידוד השקעות הון.

סטס מיסז'ניקוב: מה ההחלטה?

איילת זלדין: עמדת הממשלה היא כפי שהייתה.

סטס מיסז'ניקוב: לא להכליל לא את הקריות ולא את חיפה.

איילת זלדין: נכון.

איילת זלדין: עמדת הממשלה לא השתנתה.

יעקב ליצמן: לפי הצעת הסיכום של הוועדה, אנחנו לא מתערבים.

יעקב ליצמן: מה שיש היום יישאר ואנחנו לא מתערבים.

יעקב ליצמן: יש בית משפט שיכול להתערב.

סטס מיסז'ניקוב: בנסיבות אלה, ומשום שהוועדה לא רוצה לאחר את מתן ההטבות לפי חוק עידוד השקעות הון, ואחרי ששמענו את כל הצדדים, אני מבין שאנחנו מקבלים את הצו כפי שהוא ונצביע עליו, במיוחד לאור העובדה שהצו כולל גם את אזורי התעשייה הנרחבים באזור עוטף עזה ושדרות.

סטס מיסז'ניקוב: חשוב שלא לאחר ולתת להם אפשרות לקבל את ההטבות.

ראובן ריבלין: בנסיבות העניין, אני כמובן אצביע בעד אישור הצו כדי לא לפגוע באותם אלה שמבקשים לקיים את הסיוע ואת העידוד.

ראובן ריבלין: יחד עם זאת אני רוצה להעיר בשולי הדיון הערה אחת.

ראובן ריבלין: בזמן המלחמה קיבלה חיפה, ובצדק, סיוע בתשתיות בסך של קרוב ל-100 מיליון שקלים ואנחנו מברכים על כך אלא שאנחנו מבקשים שעיקרון השוויוניות יחול לגבי כל אותו אזור ופונים לעידוד השקעות על מנת שיפעל לפצות אותם ולעודד אותם באותה מסגרת ובאותה פרופורציה בה חיפה קיבלה את הסיוע.

אמנון כהן: זאת החלטת הממשלה.

ראובן ריבלין: אני אומר את הדברים לפרוטוקול.

סטס מיסז'ניקוב: את ההערה הזאת לא הבנתי.

סטס מיסז'ניקוב: איך חזי צייג יכול עכשיו לתת תמריצים למפעלים שלא מאושרים על ידינו?

שי חרמש: זה לפרוטוקול.

סטס מיסז'ניקוב: נקרא לממשלה ולא לעידוד השקעות הון.

ראובן ריבלין: אמרתי זאת.

ראובן ריבלין: אני פונה רק לממשלה.

יעקב ליצמן: יש ממשלה שאולמרט אומר שהוא מייצג אותה ויש ממשלה שברק אומר שהוא מייצג אותה ואני לא יודע מי מייצג.

שי חרמש: אתם מוכנים לאשר את החוק כדי שבקריית שמונה יוכלו לקבל כסף?

ראובן ריבלין: אני רוצה לדעת האם זה נכנס לפרוטוקול.

סטס מיסז'ניקוב: כן, זה נכנס.

יעקב ליצמן: אני רוצה להבהיר משהו.

יעקב ליצמן: אני עומד להצביע נגד הצו כי אני חושב שעמדת הוועדה צריכה להיות שאנחנו לא מתערבים, במיוחד שזה בפני הבג"ץ.

יעקב ליצמן: אני לא רוצה שיתפרש שאני מצביע נגד הדבר וכי אני מצביע נגד המקומות האלה כי לא כן הוא.

יעקב ליצמן: אני כן רוצה לתת להם.

יעקב ליצמן: לכן אני רוצה שתביא להצבעה שתי הצבעות, כאשר הראשונה היא אישור הצו כפי שהביאו לנו, והשנייה היא מי בעד זה שהוועדה לא תתערב.

שגית אפיק: אין משמעות ללא תתערב משום שמונח בפניכם צו.

יעקב ליצמן: אני לא רוצה להצביע כאילו אני נגד המקומות האלה.

סטס מיסז'ניקוב: זה יירשם בסיכום.

סטס מיסז'ניקוב: אני לא אצביע על כך שהוועדה לא מתערבת, כי ברגע שאנחנו מאשרים צו, אנחנו כבר מתערבים.

ניסן סלומינסקי: למרות שאני מניח שעמדת חלק גדול מהוועדה היא שצריך לתת גם לטירת הכרמל ולקריות את אותן הטבות שניתנו לחיפה, זה לא עומד בפנינו ואנחנו לא יכולים לכופף צו, בפנינו יש צו אחד שאומר לתת את ההטבות לעיירות הפיתוח וכולי בלי חיפה ובלי הקריות.

ניסן סלומינסקי: אם לא נאשר את הצו הזה, זה יפגע כי מועד הצו הקודם פקע.

ניסן סלומינסקי: לכן אני חושב שאין לנו ברירה ואנחנו חייבים לאשר אותו ואם נרצה, נקיים דיון בנפרד אחרי שנאשר את הצו לגבי התוספות, אם נוכל לשכנע את הממשלה או לא.

שאול כמיסה: אני רוצה לנצל את ההזדמנות הזאת שאני כאן ולהביע הערכה כראש רשות שנהנה משירות בלתי רגיל ממרכז השקעות הון שעשה חיל בפעילות נפלאה בחצור הגלילית, שיקם וסייע למפעלים להתרומם והם שיפרו את רמת התעסוקה במקום.

שאול כמיסה: על כך יבורכו.

שאול כמיסה: אין ספק, הם ראויים לכל מילה.

רפי ורטהיים: אני רוצה לומר בהזדמנות זאת שאזור התעשייה בקריות, במיוחד זה שגובל בעכו ובאזורים המקבילים, הולך וננטש.

רפי ורטהיים: אם המטרה היא שכל אזור הקריות יינטש, ובמיוחד אזור צור שלום והסביבה, נגיע אליה.

רפי ורטהיים: 40 אחוזים מהמפעלים עזבו את המקום ולא נמצאים שם אלא עוברים קילומטר צפונה והלאה ובדרך הזאת האזור הזה ילך ויפחת עוד ועוד.

רפי ורטהיים: אני כבר לא מדבר על כמות הטילים ועל כמות הנפגעים.

רפי ורטהיים: קריית ביאליק, לדוגמה בין הקריות, קיבלה 1,47 מיליון שקלים בלבד אחרי המלחמה והסכום הזה לא כיסה את ההוצאות עצמן.

רפי ורטהיים: אני רוצה שתיקחו בחשבון שזה מהווה פגיעה בנו כי לא רק שאנחנו בנושא איכות סביבה נפגעים מכל מה שקשור מסביב, מדרום בתי הזיקוק ומצפון אזור התעשייה בעכו, עכשיו העידוד בכיוון שהוא גבול קריית ביאליק עוברים קילומטר אחד צפונה, מקבלים את כל ההטבות ובזה אזור התעשייה בהחלט מקבל מכת מוות ואני מבקש לקחת את זה בחשבון.

סטס מיסז'ניקוב: אני מסכים לכל מילה שאמרת.

סטס מיסז'ניקוב: ביקרתי באזור התעשייה בקריית ביאליק וזה היה יכול להיות אזור מפואר אבל הפך למוקד עלייה לרגל של אלה ואני לא רוצה לומר לפרוטוקול של מי.

סטס מיסז'ניקוב: אדוני יושב-ראש הקואליציה, ברוך הבא.

סטס מיסז'ניקוב: אנחנו מדברים על נושא עידוד השקעות הון, נושא קרוב ללבך ולכן טוב שאתה אתנו.

רפי ורטהיים: אני רוצה שזה יילקח בחשבון כי אם רוצים, זו החלטה שפוגעת לדורות במקום.

ניסן סלומינסקי: הצו הזה שאנחנו עומדים לאשר?

רפי ורטהיים: הצו הזה גורם לכך שכל המפעלים מכל המקומות ינדדו צפונה.

סטס מיסז'ניקוב: לא.

סטס מיסז'ניקוב: לא אישור.

סטס מיסז'ניקוב: בוא נתנסח בזהירות.

רפי ורטהיים: אי-אישור לגבי הקריות יגרום לכך.

סטס מיסז'ניקוב: החלטה של הממשלה לא להכליל את הקריות בצו הזה.

רפי ורטהיים: בזמנו, כאשר דובר על חיפה, לא רצינו לפגוע בחיפה אבל יש פגיעה בקריות שגובלות בגליל.

רפי ורטהיים: בהחלטה 569 נכללה חיפה.

סטס מיסז'ניקוב: הבעיה היא שהממשלה, בזה שהיא הוציאה את חיפה, כאילו עזרה לכם.

סטס מיסז'ניקוב: היא הוציאה לחיפה שתי עיניים כדי להוציא לכם עין אחת.

דוד עמר: לא הייתה לנו שום כוונה להוציא עין מחיפה.

סטס מיסז'ניקוב: דיברתי על הממשלה ולא עליכם.

רפי ורטהיים: אנחנו צריכים לקבל את אותם תנאים כמו בחיפה.

דוד עמר: גם בבג"ץ שלנו אמרנו שאנחנו רוצים כמו חיפה, לא פחות ולא יותר.

סטס מיסז'ניקוב: עכשיו זה יהיה פחות כי חיפה לא קיבלה וגם אתם לא מקבלים.

ראובן ריבלין: לפחות לא יעדיפו את חיפה עליהם.

רפי ורטהיים: קחו בחשבון שיש מפעלים שאחד אחרי השני נוטש את המקום.

1048: אני לא מבקש ולא מציע לא להצביע על הצו אבל אני כן מבקש וכן מציע שתהיה כאן החלטת סיכום שקוראת לממשלה להמשיך ולהתייחס לעניין הזה ולפתור אותו.

1048: ברור לי שיש מחלוקת, וזה לא סוד, בין חיפה לבין שכנותיה והשאלה אם תהיה רק חיפה או חיפה וסביבותיה, ואני יודע שיש דעות רבות ושונות כאן מסביב לשולחן.

1048: אני חושב שחשוב שתצא כאן החלטה שמבהירה שכאן זה לא סוף פסוק אלא שהוועדה הזאת מצפה מהממשלה להמשיך.

1048: אגב, אני יודע שהממשלה מתכוונת לדון בזה בתחילת החודש הבא.

1048: זאת אומרת, להמשיך ולדון בסוגייה הזאת ולקבל החלטה, להביא אותה כפי שהיא לכאן ולתת לחיפה או לחיפה וסביבתה, כפי שיוחלט, את מה שמגיע לה ואת מה שהובטח לה.

דוד עמר: מה זה או לחיפה ולסביבתה.

דוד עמר: – לחיפה וסביבתה.

דוד עמר: אין או, אין קו נטוי.

סטס מיסז'ניקוב: אני מעלה להצבעה את צו עידוד השקעות הון (קביעת תחומים של אזורי פיתוח) (תיקון), התשס"ח-2008.

סטס מיסז'ניקוב: בעד – הרוב נגד – 1

סטס מיסז'ניקוב: חבר הכנסת ליצמן התנגד והסיבה לכך רשומה בפרוטוקול.